NaiveNeuron/SloPal huggingface dataset:
Szalay, Tomáš, poslanec NR SR (2023-12-12):
Ďakujem veľmi pekne za slovo. Ďakujem veľmi pekne Janke Bittó Cigánikovej za vystúpenie, na ktoré potom zrejme zajtra nadviažem vo svojom vystúpení. Ona sa na ten problém, ktorý tu máme pred sebou v podobe konsolidačného balíka, pozrela pohľadom hodnoty za peniaze a položila absolútne legitímnu otázku, že čo za tie peniaze vlastne slovenský pacient dostane. Ak sa môžme pozrieť do minulosti, čo v minulosti za svoje peniaze dostal, no dostalo taký typ služby, že dnešný stav slovenského zdravotníctva, keď je vyjadrený napríklad formou odvrátiteľných úmrtí, predčasných úmrtí, kvalitných, teda rokov strávených v kvalitnom zdraví, tak zdá sa, že tie peniaze nevieme v slovenskom zdravotníctve použiť tak, aby priniesli nejaký výsledok. Peniaze sú len nástroj. My potrebujeme mať nejaký cieľ. Zdravotníctvo vie spotrebovať akékoľvek zdroje, nie nadarmo sa mu hovorí, že je to čierna diera. Treba preto vedieť, na čo tieto peniaze chceme použiť, tak aby priniesli teda niektoré z tých indikátorov výsledkov pre pacientov, či už lepšieho zdravia, vyššej spokojnosti a tak. Ak je pravdou, že časť týchto dodatočných zdrojov sa bude používať na sanovanie dlhov nemocníc, tak tým vlastne budeme len prehlbovať tú negatívnu situáciu, lebo ten manažment nemocníc nebude mať motiváciu niečo robiť so štrukturálnym deficitom vo svojich nemocniciach a zase bude len odkladať potrebné reformy. Ja si myslím, že celý tento balíček je cenou za odkladanie reforiem, pri ktorej trpíme ilúziou, že tie reformy nebudú bolieť, a tými peniazmi si len kupujeme čas, ale ten... (Prerušenie vystúpenia časomerom.)
Blanár, Juraj, podpredseda NR SR (2021-05-11):
To bola posledná faktická poznámka. Pán poslanec Ferenčák sa ani neprihlásil, ale vidím, že má záujem o reakcie, takže zapnite ho, aby mohol reagovať na faktické poznámky. Tak a teraz by ste mali byť, výborne. Nech sa páči, môžete reagovať.
Richter, Ján, poslanec NR SR (2011-09-13):
Ďakujem pekne za slovo. Pán minister, osobne si myslím, že bez ohľadu na to, čo by vo svojom vystúpení pán Robert Fico bol býval povedal, vy ste už boli pripravený. Tá svoja šablóna, ktorú máte pravidelne pripravenú, populizmus, rozdávanie, sa len opakuje. Vy nič nové už do politiky neprinášate. I keď dneska ste ma prekvapil, lebo prijal ste nový termín cynizmus, ktorý ste doteraz až tak možno nepoužíval.
Viete, čo by som od vás očakával? Vy často používate vo svojich vystúpeniach slovo pokora. Pokora, tá mi chýbala v tom vašom vystúpení. Možno pokora a možno aj ospravedlnenie sa občanom tejto republiky za to, o čom sa tu dnes hovorí. A to je o straníckom klientelizme SDKÚ v súvislosti s prenájmom daňového úradu v Košiciach. Za to nesiete aj vy zodpovednosť a táto pokora tu chýbala. Ďakujem. (Potlesk.)
Hrnčiar, Andrej, podpredseda NR SR (2017-12-05):
Pán poslanec Mazurek.
T. Lebocký, poslanec: (2010-02-09):
Touto úpravou sa sleduje aj cieľ, aby sa zamedzilo užívateľom uplatňovať si prehnané nároky z obmedzenia ich hospodárenia v ochranných pásmach vodárenských zdrojov a s týmito nárokmi, samozrejme, už vo forme pohľadávky neskôr potom obchodovať prostredníctvom obchodníkov s pohľadávkami. Jednoznačne sa zároveň vylučuje možnosť duplicity uplatňovania si nárokov tak vlastníkmi pozemkov, ako aj ich správcami, alebo teda nájomcami. Úpravami podľa tejto novely sa teda presne definuje subjekt, ktorý je oprávnený žiadať náhradu za obmedzenie užívania pozemkov, a tým je len teda vlastník pozemku. Zároveň sa navrhuje zakázať vlastníkom poľnohospodárskych a lesných pozemkov poskytnúť ako bankovú zálohu alebo inú garanciu, ako aj inak prevádzať na tretie subjekty tieto pohľadávky voči povinným subjektom. Týmto sa výrazne sťaží možnosť obchodníkom s pohľadávkami tieto pohľadávky nadobudnúť a zároveň je možné zabrániť možnej duplicite uplatňovania si nárokov tak vlastníkmi pozemkov, respektíve ich správcami a nájomcami. Vážené poslankyne, vážení poslanci, dovoľte mi, aby som vás požiadal o podporu tohto návrhu, aby sme to mohli prerokovať aj v druhom čítaní. Ďakujem za pozornosť.
Schlosár, Rastislav, poslanec NR SR (2022-03-15):
... vrcholom, vrcholom slobody a demokracie, ktorý treba (povedané súbežne s predsedajúcim), ktorý treba neochvejne nasledovať, doslova aj cez mŕtvoly, takže takýto človek naozaj nemôže konať inak. Chápem, že človek ako vy možno naozaj verí tomu, že zločinecká organizácia NATO, resp. tí tzv. vaši západní spojenci nás skutočne ochránia, i keď neviem, z čoho táto vláda vychádza, z čoho vychádza jej naivná viera, z čoho to pramení, keď vieme, ako nás – v úvodzovkách – ochránili západní spojenci v roku 1938, ale dobre. (Reakcie z pléna.) Nič iné sa vá... od vás ale naopak naozaj nedalo očakávať. (Reakcia z pléna.) Pán poslanec, odpustite si hlúpe poznámky a počúvajte aj ďalej. (Reakcia z pléna a smiech v sále.) Vláda, vláda, ktorá konštantne (reakcie z pléna), vláda, ktorá konštantne slúži cudzím záujmom, vláda, pre ktorú sú záujmy západných veľmocí vždy na prvom mieste a ktorá na jednej strane vidí zločiny Ruska na Ukrajine, no nevidí a nechce vidieť zločiny Spojených štátov amerických a NATO v Juhoslávii, v Iraku a v Afganistane, táto vláda zradcov a zapredancov, ako ste, pán minister, od začiatku vy, bude vždy robiť poslušne a dobrovoľne to, čo jej nakážu jej cudzí páni. A ešte bude pri tom drzo klamať celý národ, že je to vlastne v záujme Slovenska a jeho bezpečnosti. Kde je pán minister? V záujme Slovenska a jeho bezpečnosti rozhodne nie je prítomnosť cudzích vojsk NATO na našom území, rovnako ako nie je v našom záujme, aby sme posielali Ukrajine bojujúcej s Ruskom akýkoľvek vojenský materiál, pretože jeden aj druhý krok nás míľovými skokmi približuje k vojne. K vojne, ktorú žiadny normálny, príčetný človek na Slovensku nechce a nemôže chcieť. Vojne, ktorej musíme za každú cenu zabrániť, a nie jej pomáhať okrem iného aj týmito hlúpymi siláckymi rečami a prázdnymi gestami solidarity a súdržnosti, ktoré, keď už bude u nás zúriť vojna, nebudú znamenať absolútne nič. A budú už len tragickou spomienkou na to, ako celé toto utrpenie Slovákov začalo. Tvrdíte, že časovo neohraničená prítomnosť cudzích vojsk NATO na Slovensku bude, teraz vás citujem: „významným prínosom k zvýšeniu obranyschopnosti Slovenska“, a ďalej: „že to zvýši úroveň odstrašenia od prípadného ozbrojeného útoku“. Pán minister, to si naozaj myslíte, že tých 2 100 vojakov NATO na našom území dokáže zastaviť útok kohokoľvek či útok dokonca Ruskej federácie, ak by sa na nás rozhodla zaútočiť?! Alebo že to bude mať pre Rusko nejaký odstrašujúci efekt? Tých 2 100 vojakov?! Veď to je absolútne smiešne, krátkozraké a naivné! (Reakcie z pléna.) Pán predsedajúci... (Rečník sa obrátil k predsedníckemu pultu, prerušenie vystúpenia predsedajúcim.)
Paška, Pavol, predseda NR SR (2013-02-12):
Pán poslanec Sulík.
Vaľová, Jana, poslankyňa NR SR (2020-07-23):
Ďakujem veľmi pekne. Pán kolega Naď, možno vás budem môcť nazvať náš kolega, lebo ste bol v strane SMER, ste bol členom strany SMER. Takže, pán kolega, v roku, od roku 2008 za našej vlády ste bol riaditeľ kancelárie štátneho tajomníka a poradca štátneho tajomníka pre obranno-politickú a medzinárodnú bezpečnosť, výkonný asistent splnomocnenca vlády Slovenskej republiky pre prípravu a organizáciu rokovania ministrov obrany členských krajín NATO v Bratislave. Ja si myslím, že ste túto funkciu vykonával čestne, a vy teraz rozprávate, že my sme boli nečestní a boli sme zlí, a vy ste bol ten, ktorý ste nás zastupoval dokonca v zahraničí, v NATO, všade. Ja som prekvapená. A možno takú radu, pán minister, viete, ako hovorí staré biblické porekadlo, o mne sa hovorí, že vidím aj dopredu, možno to, čo iní nevedia, ale ja sa, ja sa vrátim do histórie, viete, ako hovorí staré biblické porekadlo od kráľa Šalamúna? Kto druhému jamu kope, sám do nej spadne. Bol tu pán Lipšic, ktorý rozprával o tom, ako treba pozatvárať do basy všetkých, ktorí urobia smrteľnú autonehodu. Všetkých chcel zatvárať okamžite, až tú smrteľnú autonehodu dokázal, alebo teda nechtiac urobil sám. Viete, čo sa stalo? A to sú tie vaše nie dvojité metre, to sú tie kilometre, čo sa stalo? Dostal tri roky podmienku. Viete, ja chcem jedno povedať. Naozaj, ešte aj východniari hovoria, že „zariekaného chleba sa najviacej naješ“, naozaj možno treba niekedy vážiť slová, lebo kto druhému jamu kope, chráňboh, aby ste do nej spadli, to, čo ste tu dneska navyprávali. Ja vám to neprajem, ste mladý človek, máte deti. Ďakujem.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 129 poslancov, za 126, proti žiadny, zdržali sa 3. Konštatujem, že sme schválili vládny návrh novely zákona č. 4/2001 Z. z. o Zbore väzenskej a justičnej stráže. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Protokolom doplňujúcim Dohovor o potláčaní protiprávneho zmocnenia sa lietadiel (tlač 1514). Prosím určeného spoločného spravodajcu z ústavnoprávneho výboru pána poslanca Juraja Šeligu, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky s Protokolom doplňujúcim Dohovor o potláčaní protiprávneho zmocnenia sa lietadiel , tlač 1514.)
Laššáková, Jana, podpredsedníčka NR SR (2015-07-01):
Pani poslankyňa Mezenská, nech sa páči.
Bugár, Béla, podpredseda NR SR (2016-04-18):
Na faktické poznámky bude reagovať pán poslanec Beblavý.
Jarjabek, Dušan, poslanec NR SR (2018-05-29):
Ďakujem pekne, pán predsedajúci. Ďakujem pekne, pani poslankyňa, dovolím si teda odpovedať. Je to téma, na ktorú bolo veľmi veľa konferencií, ktoré netrvali ani hodinu, ani dva dni, a ešte veľa konferencií určite bude, hej. Ja by som ale zostal v tej pragmatickej rovine, ak dovolíte. Dohodnime sa na jednej veci – a tam sa určite dohodneme –, že je to, toto všetko je otázka istého, istého hodnotového rebríčka, ľudského hodnotového rebríčka získaného na základe výchovy, histórie, súčasnosti, práce a tak ďalej a tak ďalej. Ten váš je určite iný ako ten môj, ale to ešte neznamená, že ten váš je lepší ako ten môj, a, samozrejme, to neplatí ani opačne. A to by som vám chcel teda povedať pri všetkej úcte a ďakujem veľmi pekne, že ste na mňa reagovali.
Farkašovský, Karol, poslanec NR SR (2024-05-10):
Ďakujem. Pani kolegyňa Kolíková, povedali ste v rozprave, že kultúra je dobrá vtedy, keď ministra alebo ministerku nevidno. Ani neviete, akú pravdu ste povedali v historickom alebo v kontexte s minulosťou. Mali sme tu v rokoch 2020 až ´23 ministerku kultúry, ktorú nebolo vidieť ani počuť, takže o jej existencii sme ani len netušili. Práve preto vyzerala slovenská kultúra tak ako bezprizorný prívesok na chvoste spoločnosti. Vtedajšia pani ministerka kultúry nevybojovala za kultúru a pre kultúru nič ani v pláne obnovy, ani jedno jediné euro. Práve preto za jej vlády, respektíve za jej účasti na vláde zavreli alternatívne médiá, ktoré sa vtedy opovážili kritizovať vládu. Vtedajšia pani ministerka mlčala a bola ticho aj vtedy, keď sa mala postaviť na ich stranu, na stranu slobody informácií a na stranu verejnosti, ktorej boli upreté práva na diskusiu a rovnako aj práva na prístup k nestranným informáciám. Takže ak vystúpite a dobre, že vystúpite, nech sa páči, máte na to právo, ale určite treba merať rovnakým metrom vtedy aj dnes. Ďakujem.
Budaj, Ján, poslanec NR SR (2020-01-21):
Ďakujem pekne. (Doznievanie potlesku.) Pán kolega zhrnul výhrady, ktoré zdieľam tak isto, ide o nepriamu novelu. Je to významná zmena, o ktorej kvalite neprebehla dostatočná diskusia, na čo upozornila aj pani prezidentka, tak isto budem podporovať to, aby sa jej veto neprelamovalo. Ale všeobecne chcem najmä zhrnúť, že, pani ministerka, v tomto volebnom období sa vám nepodarilo s touto oblasťou pohnúť. Je to veľmi bolestivá oblasť a stále prevláda na Slovensku pocit nespravodlivosti, že malí vlastníci s rozdrobeným vlastníctvom si nevedia pomôcť, nevedia ho kapitalizovať, že štát a vaša vláda slúži veľkým poľnomagnátom, ktorí si zabezpečujú zákony tak, aby im išiel biznis najlepšie a nie drobným farmárom. Vy osobne, pani ministerka, aj vláda ste sa celý čas snažili represívnymi administratívnymi opatreniami dotlačiť reťazce, aby kupovali slovenské výrobky, ale na to potrebujú byť naši farmári konkurencieschopní, na to potrebujú naozaj dlhodobú, dlhodobú perspektívu a nie nárazové kampane, aby väčší podiel slovenských výrobkov bol povedzme v letákoch. To naozaj ten farmár sa nad týmto musí iba smutne usmiať. Kamuflovanie v letákoch nezmení nič na tom, v akom zlom stave je slovenské drobné roľníctvo. Keď si to porovnáte s výkonnosťou Poľska, ktoré, ktoré má nadpolovičnú, nadpolovičné množstvo tovaru, ale dokonca aj priemyselných Čiech, ktoré vždy boli od nás na tom v poľnohospodárskej výrobe oveľa, oveľa slabšie, dneska aj oni majú väčší podiel. Slovensko neprekonalo svoju kliatbu, a ňou je ignorácia malých farmárov.
Krajniak, Milan, minister práce, sociálnych vecí a rodiny SR (2020-07-09):
Vážená pani poslankyňa, stavba diaľnice D1 Beharovce – Branisko, druhý profil, je jediný úsek v polovičnom profile na diaľnici D1 medzi Bratislavou a Košicami. Národná diaľničná spoločnosť v súčasnosti pripravuje na stavbu diaľnice D1 Beharovce – Branisko, druhý profil, súťažné podklady na verejné obstarávanie na výber spracovateľov dokumentácie na územné rozhodnutie, dokumentácie pre stavebné povolenie, dokumentácie na ponuku. Predpokladaný termín vypracovania dokumentácie na územné rozhodnutie v zmysle podkladov od investora v druhom štvrťroku 2022. Skutočný termín realizácie stavby diaľnica D1 Beharovce – Branisko, druhý profil, bude stanovený na základe postupu prípravy projektovej dokumentácie, vydania potrebných právoplatných rozhodnutí a povolení, potvrdenie ekonomickej efektívnosti investície a tiež po zohľadnení možností zabezpečenia finančných prostriedkov potrebných na prípravu a výstavbu. Vzhľadom na aktuálny stav prípravy sa predpokladá najskorší možný termín začatia výstavby druhého profilu v roku 2000, teda druhého profilu tunelu Branisko v roku 2025. Zároveň dodávame, že ministerstvo dopravy a výstavby Slovenskej republiky spolu s ministerstvom financií a jeho Útvarom hodnoty za peniaze pripravuje zoznam investičných priorít, ktoré bude kľúčovým a záväzným dokumentom pre plánovanie a výstavbu cestných, železničných a diaľničných úsekov. Na základe tohoto zoznamu aj s časovým a finančným harmonogramom budeme na ministerstve dopravy a výstavby Slovenskej republiky pokračovať v realizácii projektov. Výber strategických priorít začína definíciou cieľov, od ktorých sa odvíja ďalšie hodnotenie projektov. Identifikované potrebné a návratné projekty majú byť zoradené podľa dopravnej potreby, pomeru prínosov a nákladov a súladu so strategickými cieľmi. Projekty, ktoré riešia kritickú dopravnú situáciu, či už z hľadiska intenzít dopravy, strategického významu alebo technického stavu danej cesty, s najvyššou spoločenskou návratnosťou a najväčším prínosom k naplneniu strategických cieľov by mali byť realizované ako prvé. Pokiaľ sú pripravené, samozrejme dokumenty, alebo by sa mali aspoň pripravovať s najvyššou prioritou, aby sa do realizácie dostali čo najskôr. Na zoznam priorít bude nadväzovať harmonogram, ktorý slúži na plánovanie, monitorovanie a verejné odpočtovanie prípravy projektov. Ten proces konzultácie alebo prípravy toho rebríčka priorít, že v akom, v akom nejakom, v akom poradí by sa mali tie investície robiť, ministerstvo dopravy s Útvarom hodnoty za peniaze už aktívne na tom pracujú, čiže ja nedokážem predpokladať úplný konečný termín, ale predpokladám, že niekedy začiatkom jesene by to mohlo byť zrejmé, a podľa toho, že kde ten druhý profil tunelu Branisko bude, sa bude dať aj odhadovať, že, že v akej rýchlosti alebo v akom časovom rámci možno o tom reálne uvažovať, že kedy by mohol byť tento druhý profil dokončený.
Gröhling, Branislav, poslanec NR SR (2018-05-17):
Pani navrhovateľka, v tejto časti vášho návrhu sa podľa mňa strana SNS stane absolútnou brzdou rozvoja slovenského školstva a nových metód vzdelávania. Vy nieže chcete posúvať dopredu školstvo... (Prerušenie vystúpenia predsedajúcim.)
Blanár, Juraj, podpredseda NR SR (2023-02-16):
Prezentujte sa a hlasujte o pozmeňujúcom návrhu pani poslankyne Miernej. (Hlasovanie.) Prítomných 120 poslancov, za hlasovalo 80, proti boli 12, zdržalo sa 22, nehlasovali 6. Konštatujem, že tento pozmeňujúci návrh bol schválený. Nech sa páči, pán spravodajca.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 33, proti 37, zdržalo sa 51. Návrh sme neschválili.
Paška, Pavol, predseda NR SR (2012-11-07):
Pán predseda výboru pán poslanec Madej.
Paška, Pavol, predseda NR SR (2014-05-14):
(Hlasovanie.) 133 prítomných, 122 za, 13 sa zdržali. Návrhy sme schválili. Pán poslanec Hreha uvedie v prvom čítaní hlasovanie o vládnom návrhu zákona č. 530 o dlhopisoch, je to tlač 965. (Hlasovanie o vládnom návrhu zákona, ktorým sa mení a dopĺňa zákon č. 530/1990 Zb. o dlhopisoch v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov , tlač 965.)
V. Veteška, podpredseda NR SR: (2007-05-15):
Teraz dávam slovo spravodajkyni, ktorú určil navrhnutý gestorský výbor, výbor pre sociálne veci a bývanie, pani poslankyni Jane Vaľovej.
Mazurek, Milan, poslanec NR SR (2020-12-04):
Pán poslanec, správne ste poukázali na to obludné pokrytectvo tejto vlády, ktorá bola vytváraná s tým, že nebude rušiť žiadne sociálne istoty obyvateľstva, a potom, či už sa pozrieme na spomínané dôchodky, vlaky, obedy, minimálnu mzdu, jednoducho na čokoľvek, škrtajú, sekajú, zastavujú, obmedzujú, berú ľuďom, kde sa len pozrieme. Pán minister opakovane hovoril aj vo svojej úvodnej reči, aj vo svojich ďalších výstupoch o tom, že potrebujú neustále stimulovať slovenskú ekonomiku, pomáhať podnikateľom a pomáhať zamestnancom, aby sme prekonali tú tzv. pandémiu, ale ja neviem ako vy, ale zrejme aj všetci ostatní, ja tie stimuly nejak nevidím. Podnikatelia sú na kolenách, malí, strední podnikatelia, živnostníci, reštaurácie, fitnescentrá, služby, kde sa len pozriete, všetci doslova padajú a nemajú sa o čo oprieť. Nevedia, čo príde, kedy to príde, ako to bude vyzerať a či prežijú do ďalšieho roka. Ale čo je najdôležitejšie a podľa mňa najviac závažnou informáciou, a to zase len podčiarkujem to, ako sa Igor Matovič správa k slovenskému národu, je, že stanovisko Najvyššieho kontrolného úradu Slovenskej republiky k tomuto návrhu rozpočtu jasne hovorí, že k 31. 10. vláda minula menej než 55 % rozpočtovaných výdavkov z peňazí, z ktorých si väčšinu, samozrejme, musela požičať. A to znamená, že na mesiace november a december im podľa Najvyššieho kontrolného úradu zostalo 13,5 mld. eur. Trinásť a pol miliardy, ktoré vzali, pán minister krúti hlavou, ale ja čítam zo stanoviska Najvyššieho kontrolného úradu, a oni ich, keď už si ich požičali na úkor tých ľudí, aspoň tým ľuďom mohli dať. Ale ani toto neurobia. Nechávajú reštaurácie krachovať, fitnescentrá krachovať, ľudí prichádzať o prácu a sedia doslova na truhlici s pokladom, keď to mám povedať tak metaforicky, ale nedajú to tým ľuďom.
Laššáková, Jana, poslankyňa NR SR (2016-09-13):
Kolegyne, kolegovia, ja budem len veľmi stručná, pretože rokujeme už viac ako tri dni. Ja ako poverená spravodajkyňa chcem veľmi stručne v súlade s rokovacím poriadkom zhodnotiť rozpravu. V rozprave vystúpilo celkom osem písomne prihlásených rečníkov a tridsať ústne prihlásených rečníkov. Z toho štyria poslanci, páni poslanci Vašečka, Jurinová, Simon a Laurenčík podali návrh podľa § 73 ods. 3 písm. a) zákona o rokovacom poriadku, aby sme návrh zákona vrátili predkladateľom na dopracovanie. A dvaja páni poslanci, pán poslanec Lipšic a Viskupič podali návrh podľa § 73 ods. 3 písm. b) zákona o rokovacom poriadku, aby sme nepokračovali v rokovaní o tomto návrhu zákona. Samozrejme, o týchto návrhoch, ktoré predložili poslanci v rozprave, dám hlasovať s tým, že ja navrhnem, aby sme postúpili zákon do druhého čítania. Veľmi pozorne som si vypočula rozpravu, ktorá naozaj bola bohatá. Musím povedať, že vystúpenia poslancov boli aj vecné, aj odborné, aj konštruktívne. Všetci sme sa zhodli na tom, že je potrebné zaviesť určitý poriadok do rokovania Národnej rady, kultúru. Zas na druhej strane niektorí poslanci vystupovali veľmi emotívne a rozprava naozaj mala skôr politický charakter a v niektorých prípadoch bola až vulgárna, by som povedala. Čo ma ale najviac zamrazilo a zamrzelo a považujem to za veľmi zarážajúce, že niektorí páni poslanci vyhlásili, že pokiaľ zákon bude v tej podobe schválený, ako je predložený, nebudú ho rešpektovať. Je to naozaj niečo, čo v histórii nášho parlamentarizmu je neobvyklé, a určite občania, ktorí nás sledovali, nenadobudnú pocit, že náš právny poriadok, ktorý sa schvaľuje v tomto parlamente, pri takomto vyhlásení poslancov, ktorí zákony schvaľujú, môže mať nejakú dôveru. Zákon je v prvom čítaní. Oceňujem, že zo strany predkladateľov aj predsedu Národnej rady bola výzva, aby ten čas, ktorý je medzi prvým a druhým čítaním, sme využili na diskusiu a na úpravy novely zákona o rokovacom poriadku. A dovoľte, aby som vyslovila také presvedčenie, že nový rokovací poriadok, ktorý prijmeme, bude poriadkom, ktorý zefektívni rokovanie Národnej rady a vráti do Národnej rady slušnosť a odbornosť. Parlament je miesto, kde sa má rozprávať, kde sa má rozprávať odborne a vecne, kde sa má viesť súboj o hodnotách a diskusia má byť naozaj ako odborná. Nemá byť parlament miestom, ako sme v poslednom čase boli zvyknutí, kde sa uráža, kde sa obvinia niektorí poslanci alebo vznášajú obvinenia, zároveň sa vynášajú aj súdy. Verte, na to sú orgány činné v trestnom konaní. Takže ja som presvedčená, že zajtra v hlasovaní posunieme tento návrh rokovacieho poriadku do druhého čítania a čas, ktorý je medzi prvým a druhým čítaním, využijeme na to, aby sme vylepšili tie ustanovenia zákona o rokovacom poriadku, aby bol naozaj efektívny a do Národnej rady vniesol poriadok a slušnosť. Ďakujem pekne.
B. Bugár, podpredseda NR SR: (2004-07-06):
V. Tkáč, poslanec: Ďakujem. Pán predseda výboru Maxon vystúpil tiež v čase, keď vznikal Klub nezávislých poslancov. A ja som si mnohokrát prečítal svoj uvádzací prejav v tomto zmysle a doteraz si myslím, že ani jedna veta sa nedotkla cti ani jedného z poslancov, ani jedného z členov či voličov HZDS. Hovoril som len a len fakty. Preto som absolútne znepokojený povrchnosťou, s akou pristupuje aj on k tejto problematike a už po vystúpení pána poslanca Jasovského mi to vôbec teda je jasné, že pán Jasovský ani nevie, že sme boli vylúčení z Hnutia za demokratické Slovensko, čiže zmenu pomerov sme neurobili my. Pán Mečiar klamal pred krátkou chvíľou, keď tvrdil, že prípravný výbor vznikol pred tým, než sme boli vylúčení. My sme boli najskôr telegramom a faxom upozornení, že máme zákaz vstupu na stranícku pôdu na rokovanie nejakého orgánu a o týždeň na to faxom prišiel vylučovací list, ktorý podpísal pán Mečiar a pán Kovarčík. To je na margo toho, čo hovoril pán Maxon. Pán Maxon, vy ste tiež klamali, keď ste sa snažili preniesť problémy, ktoré v sociálnej legislatíve tento parlament zažíva, na úroveň výboru pre sociálne veci a bývanie. Tento výbor pre sociálne veci a bývanie trpí tým, že na čele ministerstva práce, sociálnych vecí a rodiny je nekompetentné vedenie. Tento výbor trpí a vôbec parlament tým, aké poslanecké návrhy na zmenu sociálnej legislatívy prichádzajú z radov poslancov. Chcel by som ešte reagovať na vaše posledné slová, prečo som neodstúpil. Pán poslanec, podpredseda Veteška mal mandát na rozhovor so mnou a núkal mi písomnú zmluvu, keď som vystúpil z Klubu nezávislých poslancov. Keďže nemá „hochmes“ aj  v súčasnosti a vystúpil s mojím odvolaním, oznamujem vaším prostredníctvom, že „nie“.
Štefanec, Ivan, poslanec NR SR (2012-10-25):
Ďakujem pekne, pán predseda. Nespochybňujem úprimnú snahu každého zákonodarcu pomôcť slovenským výrobkom. Myslím si, že tá snaha je legitímna a k tejto snahe treba pomôcť. Osobne ale vidím skôr cestu osvety a skôr cestu rovnakých podmienok, najmä v prvovýrobe. Neverím na cestu znásilňovania obchodných vzťahov a neverím, že môžeme niekoho nasilu presvedčiť, aký výrobok si má kúpiť na pulte predajní. Preto si myslím, že riešenie tejto problematiky je skôr v tom, aby naši farmári mali rovnaké podmienky na spoločnom európskom trhu, a vieme, že ešte to tak nie je. Preto sa prihováram skôr za to, aby minister pôdohospodárstva vyvinul všetky snahy, aby v rozpočte v roku 2014 až 2020 boli vyrovnané tieto podmienky aj pre našich farmárov. Myslím si, že toto je kľúčom k riešeniu stavu, z ktorého momentálne na Slovensku nikto nemá radosť. Ďakujem.
Érsek, Árpád, minister dopravy a výstavby SR (2019-11-26):
Ďakujem za slovo. Kolegyne, kolegovia, vážený pán predsedajúci, podľa § 3 zákona č. 402/2013 Z. z. o Úrade pre reguláciu elektronických komunikácií a poštových služieb a Dopravnom úrade a o zmene a doplnení niektorých zákonov volí predsedu úradu; tu bude asi podľa mňa chyba, podľa môjho názoru telekomunikačnom úrade; o zmene a doplnení niektorých zákonov volí predsedu Úradu pre reguláciu elektronických komunikácií a poštových služieb Národná rada Slovenskej republiky na návrh vlády Slovenskej republiky. Vláda navrhuje Národnej rade kandidáta na funkciu predsedu Úradu pre reguláciu elektronických komunikácií a poštových služieb najneskôr tri mesiace pred uplynutím funkčného obdobia predsedu. Šesťročné funkčné obdobie súčasného predsedu Úradu pre reguláciu elektronických komunikácií a poštových služieb Ing. Vladimíra Kešjara sa ukončí 30. januára 2020. V súlade s § 3 ods. 1 zákona č. 402/2013 Z. z. predkladám návrh kandidáta Mgr. Petra Helexu na voľbu do funkcie predsedu Úradu pre reguláciu elektronických komunikácií a poštových služieb, ktorý schválila vláda Slovenskej republiky 30. októbra 2019 uznesením č. 539. Dovoľte mi v krátkosti vám predstaviť kandidáta Mgr. Petra Helexu, ktorý v roku 1998 ukončil štúdium na Univerzite Komenského v Bratislave na Fakulte manažmentu. Od roku 1997 do roku 2000 pôsobil ako asistent, projektový analytik, projektový manažér a vedúci rozvoja European Privatization and Investment Corporation. V roku 2000 až 2002 bol členom predstavenstva Dial Telekom, predsedom predstavenstva, výkonným riaditeľom akciovej spoločnosti Atlas. V spoločnosti Slovak Telekom pôsobil od roku 2002 do roku 2014 a zastával funkcie vedúceho odboru korporátnej stratégie, riaditeľ pre stratégiu a rozvoj nového obchodu, senior manažér korporátneho a biznis rozvoja. Počas dvoch rokov, od roku 2015, zastával funkciu riaditeľa obchodu, marketingu mobilných služieb spoločnosti Swan Mobile. V roku 2017 bol riaditeľom odboru stratégie informatizácie spoločnosti a medzinárodnej agendy na Úrade podpredsedu vlády Slovenskej republiky pre investície a informatizáciu. V roku 2014 až 2015 pracoval v spoločnosti Slovenská pošta ako riaditeľ úseku marketingu a korporátneho obchodu a od roku 2018 je generálnym riaditeľom a predsedom predstavenstva Slovenskej pošty, členom dozornej rady SPPS, Spoločný podnik platobných služieb, a členom dozornej rady Poštovej poisťovne. Mgr. Helexa ovláda aktívne anglický, nemecký, ruský a český jazyk. Absolvoval medzinárodné štúdium na Univerzite of Gent v Belgicku, v Gente v Belgicku, so zameraním na audit. Vážený pán predseda, vážené panie poslankyne a poslanci, dovoľujem si vás požiadať o posúdenie a prerokovanie, schválenie tohto predloženého návrhu na voľbu predsedu Úradu pre reguláciu elektronických komunikácií a poštových služieb. Mgr. Peter Helexa spĺňa podmienky na výkon funkcie predsedu Úradu pre reguláciu elektronických komunikácií a poštových služieb podľa § 4 ods. 1 zákona č. 402/2013 Z. z. Ďakujem pekne, skončil som.
P. Hrušovský, podpredseda NR SR: (2002-04-04):
Pani poslankyňa Tóthová, žiaľ, nemôžete reagovať faktickou poznámkou, pretože pán navrhovateľ sa vyjadril ako predkladateľ k stanovisku k rozprave, ktorá odznela. (Hlasy v sále.) Pán poslanec Galbavý, je 21.08 hodín, do 21.00 hodiny bolo stanovené dnešné rokovanie 57. schôdze Národnej rady, preto nedávam vám možnosť vystúpiť s faktickou poznámkou. Vy ste dnes vyvolávali v parlamente provokácie o požiari, takže by som vás prosil, keby ste zajtrajší deň svojho rokovania v parlamente využili na konštruktívnejší prístup vášho poslaneckého mandátu. Prerušujem rokovanie 57. schôdze Národnej rady do zajtra do 9.00 hodiny s tým, že zajtra budeme pokračovať hlasovaním o prerokovaných bodoch programu. (Ruch v sále.) Kresák, sprzníte celé právo. Pani poslankyňa Tóthová. (Prerušenie rokovania o 21.09 hodine.)
Remišová, Veronika, poslankyňa NR SR (2016-06-14):
Ďakujem pánu kolegovi Gröhlingovi za prínosnú rozpravu. Ja by som len chcela povedať, ako je to v Čechách. V Čechách je minimálny počet žiakov na triedu 17, čo, si myslím, že je celkom rozumný počet. A stále hovorím, že toto je len zobchodovanie nejakej priority MOST-u, pretože ešte v roku 2012 minister Kažimír sa svätosväte dušoval, že je neúnosné, ak u nás fungujú školy s jedným, piatimi alebo siedmimi žiakmi. Vtedy na Slovensku pôsobilo viac ako 280 základných a 11 stredných škôl, kam chodilo maximálne 20 žiakov. A ja teraz nehovorím, že či by sme ich mali zrušiť, alebo by sme ich nemali zrušiť, ale ja som nikde nevidela nejaké predstavené, predstavenie alternatívnych riešení, napríklad v akom type budov sú tieto školy, málotriedky, a či aj, či sa tu nedajú urobiť nejaké úspory. A ten príklad, ktorý som uviedla, obec Réca, to je naozaj typický príklad neefektívneho, neefektívneho využívania prostriedkov, na hlavnej ulici dve budovy školy, jedna maďarská s piatimi žiakmi, druhá slovenská 35 žiakov. Načo je toto dobré? To neni dobré ani pre žiakov, ani pre rodičov, ani pre učiteľov. Ak hovoríme o tom, že chceme, aby sa posilňovala nejaká vzájomná integrácia a vzájomné porozumenie medzi menšinami, tak čo je lepšie, ako dať tie maďarské deti, spraviť im tam v tej integrovanej škole program s maďarským jazykom tak, ako to chcú, ale budú v škole s tými slovenskými deťmi. Však prepána, prečo by malo v jednej obci na dvoch, pár krokov od seba fungovať dve rôzne školy?
B. Bugár, podpredseda NR SR: (2005-06-23):
Prosím, pán predseda vlády, aby ste v časom limite 15 minút odpovedali na otázky, ktoré vám boli adresované a to v poradí, ako boli vyžrebované. Prvá otázka podľa vyžrebovaného poradia je od pána poslanca Stanislava Škodu a je nasledujúceho znenia: „Vážený pán premiér! Hlási sa Slovensko k reformám aj v EÚ?“ Nech sa páči.
Bugár, Béla, podpredseda NR SR (2019-09-19):
Prezentujme sa a hlasujme. (Hlasovanie.) Prítomných 134, za 94, zdržalo sa 37 poslancov, nehlasovali 3. Konštatujem, že návrh sme schválili.
Žiga, Peter, podpredseda NR SR (2023-12-13):
Ďalej v rozprave vystúpi pani poslankyňa Marcinková.
Bugár, Béla, podpredseda NR SR (2011-02-11):
Nech sa páči, prezentujme sa a hlasujme o návrhoch pána poslanca Vážneho. (Ruch v sále.) (Hlasovanie.) Prítomných 76, proti 9, zdržalo sa 66 poslancov, 1 nehlasoval. Konštatujem, že pozmeňujúci návrh pána poslanca Vážneho sme neschválili.
I. Farkas, poslanec: (2009-10-21):
V predchádzajúcom volebnom období v roku 2005 vtedajší minister financií chcel tiež zaviesť podobnú reformu správy daní. My, poslanci a členovia vlády za SMK – MKP, sme boli zásadne proti, lebo takáto hlboká zmena sa nedá rozumne zdôvodniť. Napriek tomu, že sme boli vo vládnej koalícii, nepustili sme túto reformu, lebo smerovala proti záujmom ľudí, proti záujmom daňových poplatníkov, smerovala proti logike vecí verejných. Chcem sa spýtať, pán minister, koľko percent daňových subjektov teraz podáva daňové priznanie v elektronickej podobe. Vy ste ten návrh z roku 2005, pán minister, oprášili, predložili ste ho do Národnej rady a my, poslanci za SMK – MKP, z tých istých dôvodov ako v tom roku 2005 budeme hlasovať proti. Ďakujem pekne.
Mazurek, Milan, poslanec NR SR (2021-05-12):
Miro, výborne si to vysvetlil, ten ich návrh zákona o hmotnej zodpovednosti je niečo ako Columbova žena, oni všetci o ňom hovoria, nikto ho nikdy nevidel, ani Pročko ho nevidel, keď ho išiel obhajovať do debaty. Ale základný fakt je ten, že, presne ako si spomínal, nemali problém v skrátenom legislatívnom konaní opakovane meniť ústavu. Oni menili ústavu pozmeňujúcim návrhom v skrátenom legislatívnom konaní, to sa vedeli všetci dať rýchlo dokopy, ale keď potrebujú upraviť dve-tri vety v zákone o zodpovednosti za škodu spôsobenú pri výkone verejnej moci, tak robí nejaká pracovná skupina viac ako rok, robia na tom ministerstvá, robia na tom poslanci, robia na tom neviem kto každý a tliachajú tu voloviny, že my už otvárame alebo vykopávame otvorené dvere a oni to už čoskoro predložia Národnej rade. Fakt po všetkých tých skúsenostiach im v tomto máme veriť. Keď sa Mikasovi prišlo na to, že ako šta-tu-tár, preto je zodpovedný, pán Šefčík, že ako šta-tu-tár Úradu verejného zdravotníctva podpisoval vyhlášky, ktoré, priamo v tých vyhláškach to bolo definované, určitými spôsobmi obmedzovali život obyvateľov Slovenskej republiky, obmedzovali podnikanie a tým spôsobovali ekonomické škody obyvateľom Slovenskej republiky, boli vydávané v rozpore so zákonom, pretože na to nemal kompetencie, tak nemali problém za týždeň alebo dva dobehnúť tu s niekoľkostranovou novelou zákona o ochrane verejného zdravia len preto, aby Mikasovi tieto kompetencie dali. Nemali s tým problém, ale zákon o hmotnej zodpovednosti, s tým problém majú. Preto to tu predkladáme, a preto ideme fínskym modelom – dať to priamo do ústavy, aby to už nikto nikdy nemohol nejakým jednoduchým spôsobom zrušiť a aby politici boli zodpovední za to, čo reálne konajú, za to, keď tu nakupujú testy za stovky miliónov.
Tomáš, Erik, poslanec NR SR (2021-06-16):
Ďakujem pekne kolegom, ktorí doplnili moje vystúpenie vecnými poznámkami. Pán Szőllős (rečník sa zasmial), vy ste ma asi nedobre počúvali, ale vy ste boží v tom všetci. Ja predsa nespochybňujem, že za našich vlád sa prednostovia okresných úradov obsadzovali politicky a bolo to nielen za našich vlád, ale aj za predchádzajúcich vlád, aj za Dzurindovej, aj za Radičovej vlády, pretože, áno, správne ste povedali, že prednostovia okresných úradov sú predĺženou rukou vlády. Ale vy ste sľubovali pred voľbami, pán Szőllős, že u vás to bude, že u vás, vaše hnutie OĽANO, ktoré reprezentujete... (Reakcia z pléna.) Nekričte na mňa, čo ste... (Prerušenie vystúpenia predsedajúcim.)
Šimečka, Michal, podpredseda NR SR (2024-01-08):
Hej. Pán poslanec, poprosím vás, netelefonovať v sále počas vystúpenia.
Bagačka, Michal, poslanec NR SR (2015-09-16):
Ďakujem za slovo. Ja by som sa vyjadril k takým dvom veciam. Naozaj som veľmi rád, že aj vo vašom prejave, ale aj v príhovore pána ministra zahraničných vecí alebo pána premiéra odznelo to, čo treba zdôrazňovať, a to je ten sociálny rozmer celého tohto, že sme, samozrejme, ochotní a chceme pomôcť ľuďom, ktorí naozaj pomoc potrebujú. Dovolím si povedať, že v tomto chaose, ktorý teraz vlastne nastal, je veľmi ťažké rozoznať ľudí, ktorí to naozaj potrebujú a ktorí nie. Takže z tohto hľadiska treba vždy, aby zaznelo, že Slovenská republika je ochotná pomôcť v každom možnom ohľade. Samozrejme tým, ktorí tú pomoc potrebujú. Samozrejme, z druhej strany to vystúpenie bolo jasné s takými jasnými argumentami a určite súhlasím aj s Jurajom Blanárom, ktorý povedal, že bolo kľúčové, pretože bolo trošku iné, ako bolo vystúpenie ministra zahraničných vecí alebo pána premiéra aj z titulu vašej funkcie. Ľudia sa mnohokrát pýtajú, pýtajú sa napríklad aj takú otázku, že prečo ja, keď idem niekde, cestujem, tak mňa dobreže neskontrolujú ma od hlavy po päty a teraz sem prichádzajú tisíce, tisíce ľudí, ktorí naozaj nevieme, čo so sebou donášajú. A to nemusí byť tak, že aj v médiách mnohokrát odznelo, že strašíme, alebo v niektorých prejavoch, že vždy sa vyjadrujeme, že čo všetko by mohlo vzniknúť. Ale ľudia naozaj majú oprávnený strach aj kvôli tomu, že nielen z toho, čo počujú, ale z toho, čo vidia v rôznych tých krajinách, a ako a kde a do akej miery... (Prerušenie vystúpenia časomerom.)
Kondrót, Maroš, poslanec NR SR (2013-01-29):
Ďakujem pekne, pán predseda. Vážený pán predseda, vážené kolegyne poslankyne, vážení kolegovia poslanci. (Ruch v sále. Prerušenie vystúpenia predsedajúcim.)
Kollár, Boris, predseda NR SR (2021-06-17):
Nech sa páči, pán poslanec Benčík, máte slovo.
T. Cabaj, poslanec: (2001-11-09):
J. Migaš, predseda NR SR: Pokoj. Je tu poslanecký návrh. Nech sa páči, pokračujte.
Ďuriš Nicholsonová, Lucia, podpredsedníčka NR SR (2017-02-03):
Ďalším do rozpravy – pán poslanec Baránik, nech sa páči.
Šipoš, Michal, poslanec NR SR (2024-01-24):
Ja by som poprosil, keby sa mohli, kolegovia, utíšiť. Pán poslanec. (Prerušenie vystúpenia predsedajúcim.)
Laššáková, Jana, podpredsedníčka NR SR (2013-09-13):
Pán poslanec Vašečka, nech sa páči.
Blanár, Juraj, poslanec NR SR (2020-05-19):
Ďakujem pekne. Vážený kolega, chcel som len na dovysvetlenie, aby to bolo zrejmé, pretože som pred vami predložil iný pozmeňujúci návrh, opätovne zaradiť poslanca Blahu do tejto parlamentnej delegácie, takže chcem sa spýtať, že v prípade, že by snemovňa schválila pána Blahu za člena, že či tento pozmeňujúci návrh je v platnosti alebo ho potom stiahnete. Ďakujem.
Šofranko, Mária, poslankyňa NR SR (2022-03-24):
V rozprave podal pán poslanec Karol Kučera doplňujúci návrh k návrhu zákona. Pán predseda, prosím, dajte hlasovať o jeho podanom návrhu.
Hrnčiar, Andrej, podpredseda NR SR (2018-09-13):
Nech sa páči, doplňujúca otázka, pán poslanec.
V. Veteška, podpredseda NR SR: (2004-03-03):
Zapnite mikrofón pani poslankyni Beňovej, nech sa páči. M. Beňová, poslankyňa: Ja veľmi krátko na vystúpenie pani poslankyne. Pani poslankyňa, ja vás ubezpečujem, že za tento zákon nebudem hlasovať preto, že je to dôležité kvôli Európskej únii, ja tento zákon považujem za dôležitý preto, lebo chcem, aby Slovensko bola moderná a tolerantná spoločnosť a nie aby sa tu vyťahovali presne také príklady, ako ste teraz uviedli vo svojom príspevku. Ďakujem pekne.
Kiska, Andrej, prezident SR (2018-06-13):
Vážený pán predseda Národnej rady, vážený pán predseda vlády, vážené panie poslankyne, páni poslanci, vážené panie ministerky, páni ministri, dámy a páni, takmer pred štyrmi mesiacmi, 21. februára 2018, boli vo svojom dome vo Veľkej Mači zavraždení investigatívny novinár Ján Kuciak a jeho snúbenica, mladá archeologička Martina Kušnírová. Páchateľov do dnešného dňa nepoznáme. Na tento ohavný čin nadviazala najdôležitejšia správa o stave republiky v roku 2018. Bola ňou posledná reportáž Jána Kuciaka, ktorú jeho kolegovia publikovali nedokončenú týždeň po vražde. V reakciách na túto hroznú udalosť sme dostali príležitosť naplno precítiť hlbokú nedôveru k fungovaniu štátu, aká v našej spoločnosti panuje, ale aj odhodlanie to zmeniť. Rád by som sa v tejto súvislosti vrátil o dve desaťročia späť. Do krajiny, ktorá bola zdesená... (Prerušenie vystúpenia predsedajúcim. Poslanci ĽSNS, sediac v laviciach, držia v rukách papiere s písmenami, vytvoriac nápis VLASTIZRADCA.)
Osuský, Peter, poslanec NR SR (2011-07-13):
Ďakujem pekne, pán predseda. V duchu toho, čo povedal kolega Dostál, chcem zdôrazniť, že na počiatku mnohých, ba takmer všetkých zlých vecí, ako aj dobrých vecí, ako to vedia tí, čo poznajú Bibliu, bolo slovo. A to slovo v tých zlých veciach teda nebolo u Boha. A to slovo malo potom rôzne následky. A presne ako hovorí kolega Dostál, industrializovali sme, komíny dymili, bola radostná budúcnosť, ale niektorí mali slučku na krku a niektorí boli zastrelení a utýraní. Aj slovenský štát bol našou prvou štátnosťou. A niektorí arizovali. A tí, ktorí boli arizovaní, tí sa nadýchali cyklónu B. Teda boli i tí, i tí. A to treba férovo a spravodlivo konštatovať. A na tému čisto utilitárnych obhajcov slobody slova, ktorí majú tú stranícku minulosť, ktorá túto slobodu slova kruto potláčala, treba povedať jedno. Áno, Larry Flynt mohol povedať svoje o verejnom činiteľovi, ale zhodou okolností vy ste iniciovali zákon, ktorý trestal výroky a ktorý dával náhubok novinám. A chcem k tomu povedať jedno: Pamätáme sa na prípad významného predstaviteľa slovenskej modernej hudby, ktorý stihol niekde na mikrofón hovoriť o drogách, a jeho následné proskribovanie. V tom prípade ale musíme akceptovať, že bezbrehému obhajcovi slobody nemôže verbálne vadiť nič, teda ani verejná propagácia kokaínu a rozkoší, ktoré poskytuje, a dokonca ani verejná verbálna propagácia rozkoší pedofílie, ktoré poskytuje z pohľadu toho, kto to hovorí. Takže si uvedomme, že sloboda slova nie je nad všetko a že aj táto sloboda má mať celkom normálne z morálky a zdravého rozumu vyplývajúce mantinely.
Ďuriš Nicholsonová, Lucia, podpredsedníčka NR SR (2018-09-20):
Nech sa páči, pán spravodajca.
Paška, Pavol, predseda NR SR (2013-07-01):
Ďakujem pekne, pán navrhovateľ. Spravodajcom je pán poslanec Pavol Zajac. Poprosím ho o informáciu.
Jurinová, Erika, poslankyňa NR SR (2017-06-13):
Ďakujem pekne. Budem mať dva procedurálne návrhy. V jednom žiadam obdobne ako pán poslanec Dostál doplniť do programu schôdze správu o činnosti Ústavu pamäti národa, dopĺňam ročnú uzávierku Ústavu pamäti národa a rovnako správu komisára pre deti na presne stanovený termín. Druhý procedurálny návrh. Žiadam vedenie Národnej rady, aby správy verejných inštitúcií boli zaraďované vždy priebežne na schôdzu parlamentu hneď po prerokovaní na výboroch, najlepšie vo vopred stanovených či dohodnutých termínoch. Ako odôvodnenie obidvoch týchto procedurálnych návrhov uvádzam, že naozaj považujem za veľmi zlú prax vedenia Národnej rady presúvať správy verejných inštitúcií na ďalšie schôdze rokovaní, prípadne vôbec, sa valia ako, ako nejaký kameň pred nami a tak sa dostávajú tieto správy na okraj záujmu. Je jednoznačne nedôstojné a nekorektné voči... (Prerušenie vystúpenia časomerom.)
Pellegrini, Peter, podpredseda vlády SR pre investície a informatizáciu (2017-09-14):
To bolo znenie otázky č. 4?
P. Hrušovský, podpredseda NR SR: (2002-05-21):
(Hlasovanie.) 108 prítomných, 108 za návrh. Návrh sme schválili. Ďakujem pánovi poslancovi Brňákovi. Teraz poprosím pána poslanca Rusnáka, aby uvádzal ako poverený člen výboru návrhy na hlasovanie k prerokúvanému zákonu č. 189/1992 Zb. o úprave niektorých pomerov súvisiacich s nájmom bytov a bytovými náhradami v znení zákona 484/2001 Z. z. Pán poslanec, máte slovo.
Saková, Denisa, ministerka vnútra SR (2019-01-30):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, na zintenzívnenie spoločného úsilia a spolupráce v organizovanej trestnej činnosti súvisiacej s vozidlami a s vodičskými preukazmi pristúpila Slovenská republika k zmluve o Európskom informačnom systéme vozidiel a vodičských preukazov, nazývaného aj EUCARIS, a zmluva je pre Slovenskú republiku platná od 1. mája 2009. Po viacerých rokoch praktického využívania a uplatňovania podmienok, ktoré sa v jednotlivých článkoch, ktoré sa v zmluve nachádzajú, iniciovali jednotlivé strany zmenu a tento protokol tieto zmeny obsahuje. Z uvedeného dôvodu bol teda doručený aj návrh na uzatvorenie Protokolu, ktorým sa mení a dopĺňa zmluva o Európskom informačnom systéme vozidiel a vodičských preukazov a predkladaná je teraz na Národnej rade. Predpokladá sa jeho podpísanie zmluvnými stranami, ktoré k tejto zmluve pristúpili. Takouto zmluvnou stranou je teda aj Slovenská republika. Protokol bol schválený vládou Slovenskej republiky 16. novembra 2011, podpísaný 8. júna bol 2017 v Luxemburgu v Belgickom kráľovstve. Vážený pán predsedajúci, vážené panie poslankyne, vážení páni poslanci, s konštatovaním, že tento návrh zodpovedá záujmom zahraničnej politiky Slovenskej republiky vás žiadam o vyjadrenie vášho súhlasného stanoviska. Ďakujem veľmi pekne.
Kollár, Boris, predseda NR SR (2023-06-21):
Ďakujem pekne, áno, po odhlasovaní prerušíme schôdzu na poradu klubu a potom dáme slovo pani predsední.... pani poslankyni Marcinkovej. A potom bude hlasovanie o odvolávaní. Ďakujem. Teraz, vážené pani poslankyne, páni poslanci, pokračujeme v prerušenom rokovaní o bode 104 schváleného programu, ktorým je druhé čítanie o návrhu poslanca Karahutu na vydanie zákona o niektorých vzťahoch súvisiacich s nájmom nehnuteľného majetku štátu. Je to tlač 1634. O slovo sa hlási minister pôdohospodárstva a rozvoja vidieka, pán minister, nech sa páči, máte slovo. (Opätovné otvorenie rokovania o návrhu poslanca Národnej rady Slovenskej republiky Jaroslava Karahutu na vydanie zákona o niektorých vzťahoch súvisiacich s nájmom nehnuteľného majetku štátu , tlač 1634.)
Bugár, Béla, podpredseda NR SR (2011-05-27):
Pán poslanec, keby ste chvíľku počkali. Páni poslanci, pán poslanec Somogyi, keď ste vystupovali, počkali ste, kým práve tá časť sa ukľudní, takže prosím vás, dobre? Nech sa páči, pán poslanec Šebej.
A. Belousovová, podpredsedníčka NR SR: (2009-06-18):
Vyhlasujem rozpravu za skončenú. Chcete reagovať? Nie. Prerušujem rokovanie o tomto bode programu. Ďalej bude nasledovať druhé čítanie o vládnom návrhu zákona o fluórovaných skleníkových plynoch a o zmene a doplnení niektorých zákonov . Vládny návrh zákona je pod tlačou 1021, spoločnú správu výborov máte ako tlač 1021a. Nech sa páči, pán minister, odôvodnite tento vládny návrh zákona. V. Turský, minister životného prostredia SR: Ďakujem pekne. Vážená pani podpredsedníčka, vážené panie poslankyne, vážení páni poslanci, vládny návrh zákona o fluórovaných skleníkových plynoch a o zmene a doplnení niektorých zákonov sa predkladá v súvislosti s potrebou uplatňovať nariadenie Európskeho spoločenstva a Rady č. 842/2006 o určitých fluórovaných skleníkových plynoch a nariadenie Komisie, ktoré bolo prijaté na vykonávanie tohto nariadenia. Cieľom navrhovaných opatrení a požiadaviek vyplývajúcich z návrhu zákona je obmedziť emisie určitých fluórovaných skleníkových plynov a predchádzať im. Návrh zákona upravuje povinnosti a požiadavky článkov nariadenia o určitých fluórovaných skleníkových plynoch a vyplývajúce z jednotlivých príslušných nariadení komisie. Návrh zákona o fluórovaných skleníkových plynoch a o zmene a doplnení niektorých zákonov stanovuje povinnosti právnických osôb, fyzických osôb a prevádzkovateľov, ktorí nakladajú s fluórovanými skleníkovými plynmi, výrobkami a zariadeniami, pôsobnosť orgánov štátnej správy, zodpovednosť za sankcie za porušenie ustanovenia a nariadenia tohto zákona. Stanovuje podmienky na zamedzenie úniku fluórovaných skleníkových plynov. Ukladá povinnosť evidencie a oznamujúcej povinnosti. Upravuje podmienky na získanie odbornej spôsobilosti na nakladanie s určitými fluórovanými skleníkovými plynmi. Národná rada Slovenskej republiky návrh zákona schválila v prvom čítaní a následne bol prerokovaný a schválený určenými výbormi Národnej rady. Vážení prítomní, verím, že predložený návrh zákona schválite. Ďakujem za pozornosť, skončil som.
Jurinová, Erika, podpredsedníčka NR SR (2014-07-01):
Pán poslanec Novotný.
Paška, Pavol, predseda NR SR (2014-01-28):
Pán poslanec Krajcer.
Faič, Vladimír, poslanec NR SR (2011-12-02):
Ďakujem za slovo. Pán kolega, ja, samozrejme, oceňujem vašu snahu zdôvodniť veci, ktoré sa ťažko dajú zdôvodniť, ale to moje vystúpenie smerovalo k jednému: táto vláda nemá už kompetencie vstupovať na slovenskú politickú scénu s tak závažnými zákonmi, ktoré zasahujú výrazným spôsobom do hospodárskej a sociálnej politiky Slovenskej republiky v zmysle ústavy, v zmysle toho obmedzenia, ktoré sa prijali v ústavnom zákone. A môžete sa akokoľvek krútiť a akokoľvek sa iste zle cítite pri tom, že už tá vláda takú kompetenciu nemá, ale je to skutočne tak. Ďakujem.
Drábiková, Lucia, poslankyňa NR SR (2022-09-21):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Heger, Eduard, poslanec NR SR (2016-11-24):
Ďakujem pekne. Ja by som možno na jednu vec, čo ma zaujala, keď ste hovorili vlastne o tej veľkosti problému práve v zdravotnej poisťovni, že či nie je zdravotná poisťovňa, ako neviem, preto sa pýtam, či zdravotná poisťovňa nemá povinnosť o takýchto situáciách, keď musí siahať do technických rezerv alebo keď teda vidí, že už ten varovný signál tam vyskakuje, nie je povinná informovať ministerstvo, keď v konečnom dôsledku potom je to tlak na ministerstvo financií, že musí sanovať? Čiže nie je tam takýto nejaký mechanizmus alebo nebolo by dobré, aby bol, keď vám to skončí vo vienku? Ďakujem.